ཁྱིམ་བདག་གང་ཅན་གྱི་ཀུན་དགའ་ར་བ་

དེ་སྔོན་རྒྱ་གར་དུ་སངས་རྒྱས་ཞལ་བཞུགས་སྐབས་ཀོའུ་ཤམ་བྷིའི་ཡུལ་གྱི་ཁྱིམ་བདག་གདངས་ལས་རིག(ཁྱིམ་བདག་དེའི་སྐད་ཀྱི་གདངས་ལ་བརྟེན་ནས་ཁོང་གི་བང་མཛོད་ནང་གསེར་སྲང་འབུམ་གཅིག་ཡོད་པ་མི་དཔྱད་མཁས་པ་ཞིག་གིས་ཤེས་པའི་ལོ་རྒྱུས་ཡོད)གམ། མིང་གཞན་གདངས་ཅན་ཟེར་བ་དེས་བཞེངས་པའི་གཙུག་ལག་ཁང་སྟེ། ཐང་སན་བླ་མ་ཡུལ་དེར་བྱོན་སྐབས་གཙུག་ལག་ཁང་དེ་ཞིག་རོར་ལུས་པ་གཟིགས་ཚུལ《ཐང་ཟན་གྱི་རྒྱ་གར་གནས་ཡིག》ནང་གསལ། 

༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་